

**REPUBLIKA HRVATSKA**

**ŠIBENSKO - KNINSKA ŽUPANIJA**

** GRAD DRNIŠ**

**Ovlašteni predstavnici naručitelja u**

**postupku jednostavne nabave**

KLASA: 361-01/21-10/14

URBROJ: 2182/06-21-04

Drniš, 04. kolovoza 2021. godine

**Web stranica Grada Drniša**

[**www.drnis.hr**](http://www.drnis.hr)

**POSTUPAK JEDNOSTAVNE NABAVE**

**POZIV NA DOSTAVU PONUDA**

**Predmet nabave:**

**„Radovi na izgradnji sportskog igrališta u naselju Kadina Glavica“**

**-ponovljeni postupak-**

**JN 04/21**

Temeljem članka 6. Pravilnika o provedbi postupka jednostavne nabave grada Drniša („Službeni glasnik Grada Drniša“, broj 7/20), Naručitelj je izradio ovaj Poziv na dostavu ponuda.

Predmet nabave financira se dijelom od strane Ministarstva turizma i sporta sukladno Ugovoru o sufinanciranju izgradnje, građevinskog zahvata i opremanja sportskih građevina u 2021. godini.

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz ovog Poziva na dostavu ponuda.

Ponuditelj predajom svoje ponude u potpunosti i bez ograničenja prihvaća odredbe iz Poziva na dostavu ponuda.

**1. OPĆI PODACI**

**1.1. Naručitelj i kontakti**

***Naručitelj:*** GRAD DRNIŠ

***Sjedište naručitelja:*** Trg kralja Tomislava 1, Drniš

***OIB:*** 38309740312

***Broj telefona:***  022 888 830

***Broj faxa:***  022 888 831

***Adresa elektroničke pošte:*** [gradonacelnik@drnis.hr](mailto:gradonacelnik@drnis.hr)

***Internetska adresa:*** [www.drnis.hr](http://www.drnis.hr)

***Odgovorna osoba:***  mr.sc. Josip Begonja, gradonačelnik

**1.2. Osobe ili služba zadužena za kontakt između naručitelja i gospodarskih subjekata**

Sve informacije u svezi ovog postupka jednostavne nabave mogu se dobiti svakog radnog dana od 7.00 do 15.00 sati, do roka za dostavu ponuda, od kontakt osoba za komunikaciju s gospodarskim subjektima:

* Tina Bačić Čupić, za dokumentaciju, <tel:022> 888 838, e-pošta: [tina.bacic@drnis.hr](mailto:tina.bacic@drnis.hr)
* Grozdana Ćevid, za tehnički dio, tel.: 022 888 834, e-pošta: [grozdana.cevid@drnis.hr](mailto:grozdana.cevid@drnis.hr) .

**1.3. Evidencijski broj nabave**

JN 04/21

**1.4. Popis gospodarskih subjekata s kojima je naručitelj u sukobu interesa**

1. FAGUS d.o.o., OIB:36556925512, Drniš, fra Joze Jerkovića 1

**1.5. Vrsta postupka nabave ili posebnog režima nabave**

Jednostavna nabava sukladno Pravilniku o provedbi postupka jednostavne nabave Grada Drniša, („Službeni glasnik Grada Drniša“, br. 7/20).

**1.6. Procijenjena vrijednost nabave**

400.000,00 kn bez PDV-a.

**1.7. Vrsta ugovora i navod sklapa li se ugovor o nabavi**

Ugovor o radovima. Naručitelj će sa najpovoljnijim Ponuditeljem sklopiti ugovor.

**2. PODACI O PREDMETU NABAVE**

**2.1. Opis predmeta nabave**

Predmet nabave su radovi na izgradnji sportskog igrališta u naselju Kadina Glavica.

**2.2. Posebni uvjeti predmeta nabave**

Ponuditelj mora u sklopu svoje ponude priložiti sljedeće:

* na CD/DVD-u, od bilo kojeg ovlaštenog inženjera elektrotehnike, digitalno ovjeren svjetlotehnički proračun za ponuđeni tip reflektora zajedno s fotometrijskim datotekama (IES ili LDT format). Ponuditelj mora dokazati da svjetiljka zadovoljava svjetlotehničke parametre zadane troškovnikom.
* katalošku dokumentaciju ili tehnički list proizvođača, ENEC certifikat i izjavu o sukladnosti s CE oznakom kao dokaz da ponuđeni reflektor zadovoljava karakteristike zadane troškovnikom.

**2.3. Količina**

Količina predmeta nabave u cijelosti je specificirana u Troškovniku. Radi se samo I. faza sukladno Troškovniku.

**2.4. Tehničke specifikacije**

Radovi moraju u cijelosti odgovarati zahtjevima iz Troškovnika.

Svi ugrađeni materijali moraju imati valjane ateste/ certifikate.

**2.5. Troškovnik**

Troškovnik čini sastavni dio ovog Poziva na dostavu ponuda.

Ponuditelj je dužan u cijelosti ispuniti sve stavke na način kako je utvrđeno u Troškovniku, te se na njemu ne smiju mijenjati količine ili opisi navedeni u pojedinim stavkama.

Jedinične cijene kao i ukupna cijena bez PDV-a mora sadržavati sve eventualne troškove i popuste.

Sve troškove koji se pojave izvan deklariranih cijena Ponuditelj snosi sam.

Vodeće je načelo da je za ponuđenu cijenu obvezna potpuna transparentnost i da nema skrivenih troškova u ponudi.

Ako se kod stavaka troškovnika navodi određeni naziv i/ili model (tip) proizvoda, ponuditelj je dužan dokazati jednakovrijednost tehničkih karakteristika tog proizvoda bilo kojim prikladnim sredstvom proizvoda koji se prilaže uz ponudu.

**Opća odredba o dokazima jednakovrijednosti**

Naručitelj neće odbiti ponudu ponuditelja koji u svojoj ponudi na zadovoljavajući način, bilo kojim prikladnim sredstvom, dokaže da rješenje što nudi na jednakovrijedan način zadovoljava zahtjeve i uvjete određene ovom dokumentacijom. Dokaz jednakovrijednosti mora podnijeti ponuditelj. U svrhu ocjenjivanja jednakovrijednosti ponuđenog rješenja ponuditelj je dužan dostaviti prikladno sredstvo, a to može biti tehnička dokumentacija ponuđenog jednakovrijednog rješenja koju izrađuje proizvođač (potvrda, prospekt, katalog ili brošura proizvođača, ispis specifikacija s web stranica proizvođača i sl.) ili ispitni izvještaj priznatog tijela.

Ako ponuditelj nudi jednakovrijedni proizvod potrebno je u ponudi priložiti za svaku odgovarajuću stavku troškovnika:

* Tehničke karakteristike tog proizvoda iz kojih mora biti vidljivo sve potrebno kao dokaz da ponuđeni proizvod odgovara tehničkim karakteristikama koje su se tražile tom stavkom troškovnika
* Točan navod na koji se proizvod odnosi
* Točan naziv troškovnika, naziv i broj stavke

**2.6. Mjesto izvršenja radova/usluga**

Naselje Kadina Glavica, k.č. 541/2, k.o. Kadina Glavica.

**2.7. Rok izvršenja radova/usluga**

Rok izvršenja predmeta nabave je 60 kalendarskih dana od dana uvođenja u posao.

Rok se smatra bitnim sastojkom ugovora.

Izvođač ima pravo na produženje roka izvršenja radova samo uz pisano odobrenje Stručnog nadzora i pisanu suglasnost Naručitelja.

Izvođač će Naručitelju platiti penale po dnevnoj stopi od 1‰ (jedanpromil) za svaki dan zakašnjenja dovršetka radova u odnosu na utvrđeni rok, ukoliko je do zakašnjenja došlo krivnjom Izvođača. Ukupni iznos penala ne može prekoračiti iznos od 20% od ukupno ugovorenih radova.

Naručitelj može odbiti penale od isplata koje duguje Izvođaču.

Plaćanje penala ne utječe na obveze Izvođača.

**3. RAZLOZI ISKLJUČENJA PONUDITELJA**

**3.1. Plaćene dospjele porezne obveze i obveze mirovinskog i zdravstvenog osiguranja**

Javni naručitelj isključit će gospodarskog subjekta iz postupka ove nabave ako utvrdi da gospodarski

subjekt nije ispunio obveze plaćanja dospjelih poreznih obveza i obveza za mirovinsko i zdravstveno

osiguranje:

* u Republici Hrvatskoj, ako gospodarski subjekt ima poslovni nastan u Republici Hrvatskoj, ili
* u Republici Hrvatskoj ili u državi poslovnog nastana gospodarskog subjekta, ako gospodarski

subjekt nema poslovni nastan u Republici Hrvatskoj.

***Naručitelj prihvaća kao preliminaran dokaz potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje, ne stariju od dana početka postupka ove nabave (dan objave ovog poziva na dostavu ponuda).***

**4. ODREDBE O SPOSOBNOSTI PONUDITELJA**

**4.1. Uvjeti pravne i poslovne sposobnosti ponuditelja te dokumenti kojima ponuditelji dokazuju sposobnost**

**4.1.1.** Izvod ili izjava o upisu u sudski, obrtni, strukovni ili drugi odgovarajući registar države sjedišta gospodarskog subjekta. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta (ponuditelja), gospodarski subjekt može dostaviti izjavu s ovjerom potpisa kod nadležnog tijela. Izvod, odnosno izjava, može se dostaviti u neovjerenoj preslici i **ne smije biti starije od dana početka postupka ove nabave (dan objave ovog poziva na dostavu ponuda).**

**4.2.** **Uvjeti tehničke i stručne sposobnosti te dokumenti kojima ponuditelji dokazuju sposobnost**

**4.2.1.** **Popis ugovora o radovima** izvršenim u godini u kojoj je započeo postupak jednostavne nabave i tijekom 3 (tri) godine koje prethode toj godini. Popis ugovora sadrži vrijednost radova, datum, mjesto izvođenja radova i naziv druge ugovorne strane.

Popis sadržava ili mu se prilaže potvrda druge ugovorne strane o urednom izvođenju i ishodu najvažnijih radova.

*Minimalna razina sposobnosti:*

Priloženom potvrdom gospodarski subjekt mora dokazati da je izvršio **najmanje 1 ugovor,a najviše 3 ugovora** istih ili sličnih predmetu nabave čiji je kumulativi iznos najmanje jednak procijenjenoj vrijednosti ovog predmeta nabave bez PDV-a.

**5. PODACI O PONUDI**

**5.1. Sadržaj i način izrade Ponude:**

Pri izradi ponude Ponuditelj se mora pridržavati zahtjeva i uvjeta iz Poziva na dostavu ponuda.

Pri izradi ponude ponuditelj ne smije mijenjati i nadopunjavati tekst Poziva na dostavu ponude. Ponuda se izrađuje na način da čini cjelinu te se uvezuje na način da se onemogući naknadno vađenje ili umetanje listova. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova. Ako je ponuda izrađena od više dijelova, svaki dio se uvezuje na način da se onemogući naknadno vađenje ili umetanje listova. Stranice ponude se označavaju brojem na način da je vidljiv redni broj stranice i ukupan broj stranica ponude.

Ponuditelj je dužan dostaviti izvornik ponude. Ponude se pišu neizbrisivom tintom. Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Ukoliko ponuditelj nije u sustavu PDV-a, tada se na Ponudbenom listu na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja se prazno.

Ponuda mora sadržavati:

1. Ponudbeni list (Prilog 1.)
2. Dokazi iz točke 3.
3. Dokazi iz točke 4.
4. Popunjeni i ovjeren troškovnik
5. Ostalo traženo ovim Pozivom na dostavu ponuda.

**5.2. Način dostave**

Ponuda se dostavlja na Ponudbenom listu i Troškovniku, a koje je potrebno dostaviti ispunjene, potpisane i ovjerene od strane ovlaštene osobe Ponuditelja. Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Ponuda se u zatvorenoj omotnici dostavlja na adresu:

**Grad Drniš, Trg kralja Tomislava 1, 22320 Drniš.**

Na omotnici mora biti naznačeno:

* naziv i adresa naručitelja,
* naziv i adresa ponuditelja,
* naziv predmeta nabave i evidencijski broj nabave
* naznaka »ne otvaraj«.

**5.3. Način određivanja cijene ponude**

Ponuditelj će u troškovniku predmeta nabave upisati jedinične cijene svake stavke predmeta nabave i ukupnu cijenu stavke. Ukupna cijena stavke izračunava se kao umnožak količine stavke i jedinične cijene stavke. Cijena ponude je zbroj svih ukupnih cijena stavki bez poreza na dodanu vrijednost koji se iskazuje zasebno. U cijenu ponude bez poreza na dodanu vrijednost moraju biti uračunati svi troškovi i popusti za izvršenje. Cijena ponude se piše brojkama. Cijena iz ponudbenog Troškovnika je konačna i nepromjenjiva tijekom trajanja ugovora.

Sve troškove koji se pojave iznad deklariranih cijena ponuditelj snosi sam.

**5.4. Valuta**

Ponuditelj izražava cijenu ponude u kunama.

**5.5. Jezik na kojem se sastavlja ponuda**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

**5.6. Kriterij za odabir ponude**

Kriterij za odabir ponude je ekonomski najpovoljnija ponuda, tj. relevantni ponder cijene je 100% (najniža cijena valjane ponude). Ponuda se daje za cijeli predmet nabave. Nepotpune ponude ili ponude koje ne udovoljavaju zahtjevima ovog Poziva na dostavu ponuda bit će odbijene. Ukoliko na nadmetanje pristignu dvije ponude sa istom najnižom cijenom, kao najpovoljnija bit će odabrana ona koja je zaprimljena ranije.

**5.7. Rok valjanosti ponude**

Rok valjanosti ponude mora biti najmanje 60 dana od dana isteka roka za dostavu ponuda.

**6. OSTALO**

**6.1. Datum, vrijeme i mjesto dostave ponuda**

Ponude se dostavljaju na adresu Naručitelja, zaključno do **11. kolovoza 2021. godine do 12:00 sati**.

Do navedenog roka za dostavu ponude, ponuda mora biti dostavljena i zaprimljena u pisarnicu Naručitelja bez obzira na način dostave. Ponuditelj odabire način dostave ponude i sam snosi rizik eventualnog gubitka odnosno nepravovremene dostave ponude.

Ponude koje nisu pristigle u navedenom roku neće se otvarati i vratit će se ponuditelju neotvorene.

Otvaranje ponuda **nije** javno.

**6.2. Rok za donošenje odluke**

Rok za donošenje odluke o odabiru ili poništenju iznosi 20 dana od dana isteka roka za dostavu ponuda.

**6.3**. **Način i uvjeti plaćanja**

Izvedeni radovi obračunavat će se na osnovi stvarno izvedenih i dokazanih količina radova, prema ugovorenim jediničnim cijenama iz ponudbenog troškovnika, te po ovjerenoj građevinskoj knjizi od strane Nadzornog inženjera.

Naručitelj se obvezuje izvedene radove platiti Izvođaču po dostavljenom e-računu izdanom na temelju valjanih i ovjerenih privremenih/okončane situacije u roku 30 dana od dana zaprimanja e-računa.

Okončana situacija mora iznositi minimalno 10% od ukupnog iznosa ugovorenih radova bez PDV-a.

Plaćanje predujma je isključeno.

U slučaju sklapanja ugovora sa Zajednicom ponuditelja, Naručitelj neposredno plaća svakom članu zajednice ponuditelja za onaj dio ugovora koji je on izvršio, ako zajednica ponuditelja ne odredi drugačije.

U slučaju sklapanja ugovora između Naručitelja i Ponuditelja koji dio ugovora daje u podizvođenje, Naručitelj neposredno plaća Podizvoditelju za izvedene radove. Odabrani ponuditelj mora svojoj ispostavljenoj valjanoj situaciji priložiti račune/situacije svojih podizvoditelja koje je prethodno potvrdio ovjerom istih.

Naručitelj ima pravo prigovora na zaprimljeni e-račun ako utvrdi nepravilnosti te pozvati odabranog ponuditelja da uočene nepravilnosti otkloni i objasni. U tom slučaju rok plaćanja počinje teći od dana zaprimanja ispravnog e računa.

**7. Jamstva**

Neovisno o vrsti traženog jamstva (Jamstvo za uredno ispunjenje ugovora/Jamstvo za otklanjanje nedostatakau jamstvenom roku), odabrani ponuditelj može uplatiti novčani polog u traženom iznosu. Polog se u odgovarajućem iznosu uplaćuje na žiro račun Grada Drniša IBAN: HR67 239000 11809500006, poziv na broj: HR68 7242 - OIB ili VAT uplatitelja. Za inozemne uplate SWIFT (BIC) banke: HPBZHR2X. Svrha plaćanja: Jamstvo za uredno ispunjenje ugovora/Jamstvo za otklanjanje nedostataka u jamstvenom roku.

**7.1.** **Jamstvo za uredno ispunjenje ugovora**

Odabrani ponuditelj je obvezan u roku od deset (10) dana od dana potpisivanja Ugovora o izvođenju radova, Naručitelju predati jamstvo za uredno ispunjenje Ugovora u vrijednosti 10% (deset posto) ugovorenog iznosa bez PDV-a, u obliku bjanko zadužnice na prvi poziv potvrđene kod javnog bilježnika.

Neiskorišteno jamstvo Naručitelj će vratiti odabranom ponuditelju nakon primopredaje radova i dostave jamstva za otklanjanje nedostataka u jamstvenom roku.

U slučaju sklapanja Ugovora sa zajednicom gospodarskih subjekata jamstvo za uredno ispunjenje ugovora mora glasiti na sve članove zajednice, a ne samo na jednog člana, te jamstvo mora sadržavati navod o tome da je riječ o zajednici gospodarskih subjekata.

**7.2. Jamstvo za otklanjanje nedostataka u jamstvenom roku**

Izvođač je obvezan prilikom primopredaje izvedenih radova, a najkasnije prilikom predaje okončane situacije Naručitelju predati jamstvo za otklanjanje nedostataka u jamstvenom roku u visini od 10% (deset posto) ukupne cijene izvedenih radova (bez PDV-a), u obliku bjanko zadužnice na prvi poziv potvrđene kod javnog bilježnika.

**Jamstveni rok za otklanjanje nedostataka utvrđuje se u trajanju od 24 mjeseca, a koji rokovi počinju teći od dana uspješne primopredaje radova.**

U slučaju sklapanja Ugovora sa zajednicom gospodarskih subjekata jamstvo za otklanjanje nedostataka u jamstvenom roku mora glasiti na sve članove zajednice, a ne samo na jednog člana, te jamstvo mora sadržavati navod o tome da je riječ o zajednici gospodarskih subjekata.

Ako Izvođač ne dostavi jamstvo za otklanjanje nedostataka Naručitelj ima pravo naplatiti jamstvo za uredno ispunjenje ugovora.

Ovo jamstvo Naručitelj će aktivirati u slučaju da Izvođač u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete.

Dostavljanjem jamstva za otklanjanje nedostataka u jamstvenom roku Naručitelju, Izvođaču se vraća jamstvo za uredno ispunjenje Ugovora.

**8. ZAJEDNICA PONUDITELJA**

Ukoliko se radi o podnošenju zajedničke ponude, obvezno se u ponudi navodi da se radi o Zajednici ponuditelja, koji između sebe biraju nositelja zajedničke ponude. Nositelj zajedničke ponude ovlašten je komunicirati s Naručiteljem, potpisuje ponudu. Ponuda Zajednice ponuditelja obvezno sadrži oznaku da se radi o ponudi zajednice ponuditelja, te mora biti navedeno koji dio ugovora (predmet, količina, vrijednost, postotni dio) izvršava pojedini član. Za svakog člana navodi se : naziv, sjedište, adresa, OIB, žiro račun (IBAN), navod da li je u sustavu PDV-a. Odgovornost ponuditelja je solidarna.

**9. PODUGOVARATELJI**

Ukoliko ponuditelj namjerava dio ugovora dati podizvođačima tada uz ponudu navodi slijedeće podatke:

* naziv ili tvrtku i sjedište, OIB, broj računa
* predmet ili količina, vrijednost podugovora i postotni dio ugovora koji se daje u podugovor.

Sudjelovanje podizvoditelja ne utječe na odgovornost odabranog ponuditelja za izvršenje ugovora.

Tijekom izvršenja ugovora ponuditelj može od Naručitelja zahtijevati:

* promjenu Podizvoditelja za onaj dio ugovora koji je prethodno dao u podizvođenje
* preuzimanje izvođenja dijela ugovora koji je dao u podugovor
* uvođenje jednog ili više novih podizvoditelja čiji ukupni udio ne smije prijeći 30% vrijednosti ugovora o nabavi bez poreza na dodanu vrijednost neovisno o tome je li prethodno dao dio ugovora o nabavi u podizvođenje ili ne.
* Uz zahtjev za promjenu podizvoditelja te uvođenje novog, odabrani ponuditelj mora dostaviti podatke iz točke 9. kao i važeće dokumente kojima dokazuje da novi podizvoditelj ispunjava uvjete za podizvoditelja koji su navedeni u točki tehničke i stručne sposobnosti.

**OVLAŠTENI PREDSTAVNICI NARUČITELJA**

**Prilog 1.**

|  |
| --- |
| **PONUDBENI LIST** |

|  |
| --- |
| *Predmet nabave*: „Radovi na izgradnji sportskog igrališta u naselju Kadina Glavica**“-**ponovljeni postupak **– JN 04/21** |
| *Naručitelj:* **Grad Drniš, Trg kralja Tomislava 1, 22 320 Drniš, OIB: 38309740312** |
| *Odgovorna osoba Naručitelja*: **mr.sc Josip Begonja, gradonačelnik** |

|  |
| --- |
| *Naziv ponuditelja*: |
| *Adresa ponuditelja*: |
| *OIB*: |
| *Poslovni (žiro) račun*: |
| *Broj računa (IBAN):* |
| *Naziv poslovne banke*: |
| *Ponuditelj je u sustavu PDV-a (zaokružiti)*: **DA NE** |
| *Adresa za dostavu pošte*: |
| *E-pošta*: |
| *Kontakt osoba*: |
| *Tel:* |
| *Fax*: |

|  |
| --- |
| *Broj ponude:* |
| *Datum ponude*: |
| *Rok valjanosti ponude:* |
| *Cijena ponude bez PDV-a:* |
| *PDV*: |
| *Cijena ponude s PDV-om*: |
| *Slovima:* |

Ovlaštena osoba ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M.P. /ime i prezime, potpis/

**Dodatak 1. Ponudbenom listu u slučaju zajednice ponuditelja**

**Naručitelj:** GRAD DRNIŠ, Trg kralja Tomislava 1, 22 320 Drniš, OIB: 38309740312

**Predmet nabave:** „Radovi na izgradnji sportskog igrališta u naselju Kadina Glavica“-ponovljeni postupak

|  |  |  |  |  |  |
| --- | --- | --- | --- | --- | --- |
| Naziv i sjedište člana zajednice ponuditelja | |  | | | |
| OIB/nacionalni identifikacijski broj |  | IBAN |  | | |
| Gospodarski subjekt u sustavu PDV-a (zaokružiti) | | DA | | | NE |
| Adresa |  | | | | |
| Telefon |  | Telefaks | |  | |
| E-mail |  | | | | |
| Ime, prezime i funkcija odgovorne/ih osobe/a za potpisivanje ugovora | |  | | | |
| Ime, prezime i funkcija osobe za kontakt | |  | | | |
| Dio predmeta nabave koji će izvršavati član zajednice ponuditelja (predmet, količina, vrijednost i postotni dio) | |  | | | |

ZA PONUDITELJA:

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis

ovlaštene osobe)

U\_\_\_\_\_\_\_\_\_dana\_\_\_\_\_\_\_\_\_2021.

**Dodatak 2. Ponudbenom listu u slučaju podugovaratelja**

**Naručitelj:** GRAD DRNIŠ, Trg kralja Tomislava 1, 22 320 Drniš, OIB: 38309740312

**Predmet nabave:** „Radovi na izgradnji sportskog igrališta u naselju Kadina Glavica“-ponovljeni postupak

|  |  |  |  |  |  |
| --- | --- | --- | --- | --- | --- |
| Naziv i sjedište podugovaratelja | |  | | | |
| OIB/nacionalni identifikacijski broj |  | IBAN |  | | |
| Gospodarski subjekt u sustavu PDV-a (zaokružiti) | | DA | | | NE |
| Adresa |  | | | | |
| Telefon |  | Telefaks | |  | |
| E-mail |  | | | | |
| Ime, prezime i funkcija osobe za kontakt | |  | | | |
| Dio predmeta nabave koji će izvršavati podugovaratelj (predmet, količina, vrijednost i postotni dio) | |  | | | |

ZA PONUDITELJA:

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( ime, prezime i potpis

ovlaštene osobe)

U\_\_\_\_\_\_\_\_\_dana\_\_\_\_\_\_\_\_\_2021.